喺五一勞動節期間，內地有多套電影上畫，當中包括喺2018年就已經完成拍攝嘅《功夫乒乓》，呢部電影被指明抄《少林足球》，演員陣容仲有林子聰、苑瓊丹、黃一飛及梁家仁等周星馳常用班底。不過呢個演員班底都對票房一啲幫助都冇，電影上映第二日票房只係得38港幣，認真慘淡。
《功夫乒乓》睇個戲名就知係以乒乓球作為主題，不過同時佢亦係一部愛國電影，劇情主要講到日本試圖通過唔公平嘅比賽去奪取在華嘅權益，而一支臨時組建嘅九流球隊，喺一個殘疾嘅酒鬼教練帶領下，成功創造傳奇。
去到第三日院線停止排片
《功夫乒乓》喺2018年完成拍攝，片方喺今個勞動節終於決定喺院線及網絡平台同步上映，可惜電影喺上映第二日票房只係得38港幣，總票房只係得唔夠7千港幣，去到第三日院線仲已經停止排片。而線上平台嘅票房就接近30萬港幣，成績認真麻麻。
原文刊登於 Yahoo 娛樂圈